Λουσατιανός Νάισσε

Ο Λουσατιανός Νάισσε ή Νίσα (τσέχικα: Lužická Nisa, γερμανικά: Lausitzer Neiße, πολωνικά: Nysa Łużycka) είναι ποταμός της Κεντρικής Ευρώπης. Πηγάζει από τα όρη Γίζερα της Τσεχίας, κοντά στο Νόβα Βες ναντ Γίσοου, φτάνοντας στο τριεθνές σύνορο με την Πολωνία και τη Γερμανία στο Τσίταου έχοντας ήδη διανύσει 54 χλμ. και σχηματίζει αργότερα τα Πολωνογερμανικά σύνορα για περίπου 198 χλμ. Ο Νίσα έχει συνολικό μήκος 252 χλμ. και λεκάνη απορροής 4.297 τετραγωνικά χλμ. Είναι αριστερός παραπόταμος του Όντερ, στον οποίο ρέει βόρεια των πόλεων Γκούμπεν και Γκούμπιν. Αυτές αποτελούσαν ως το 1945 ενιαία πόλη, που χωρίστηκε κατά την επαναχάραξη των Πολωνογερμανικών συνόρων στη βάση της συμφωνίας του Πότσδαμ της 2ας Αυγούστου 1945 μετά το τέλος του Β΄ Παγκοσμίου Πολέμου. Μαζί με τον Όντερ, ο Νάισσε έγινε μέρος των δυτικών πολωνικών συνόρων με τη Γερμανία ως γραμμή Όντερ-Νάισσε, και οριοθετεί το νότιο γερμανοπολωνικό σύνορο.

Η λεκάνη απορροής του Νάισσε καλύπτει 4.403 τ.χλμ. συνολικά, εκ των οποίων τα 2.201 είναι σε πολωνικό έδαφος και το μεγαλύτερο μέρος του υπόλοιπου βρίσκεται στη Γερμανία.

Είναι ο μεγαλύτερος και ο πιο ενυδατωμένος ποταμός από τους τρεις Νάισσε (οι άλλοι δύο είναι ο Ανατολικός Νάισσε ( και ) και ο Μαινόμενος Νάισσε (πολωνικά: Nysa Szalona, γερμανικά: Wütende Neiße ή Jauersche Neiße)). Συνήθως είναι γνωστός ως Νάισσε.

Ονομασία 
Επειδή ο ποταμός διαρρέει την ιστορική περιοχή της Λουσατίας, το φερώνυμο πρόθεμα χρησιμοποιείται για την διαφοροποίησή του από τους άλλους δύο ποταμούς που φέρουν το όνομα Νίσα. Όντας ο μεγαλύτερος και σημαντικότερος από τους τρεις ποταμούς που ονομάζονται Νάισσε/Νίσα (οι άλλοι δύο είναι ο Νίσα Κλάτσκα - ανατολικός Νίσα και ο Νίσα Σαλόνα - άγριος Νίσα), αναφέρεται συχνά απλώς ως Νάισσε / Νίσα.

Πόλεις που διαρρέει 
Στο Μπαντ Μούσκαου ο Νάισσε διαρρέει το πάρκο Μούσκαου, το οποίο αποτελεί μνημείο παγκόσμια κληρονομιά της UNESCO. Οι πόλεις από την πηγή ως τις εκβολές είναι:
 Γιάμπλονετς, Τσεχία
 Βρατισλάβιτσε, Τσεχία
 Λίμπερετς, Τσεχία
 Χράσταβα, Τσεχία
 Χράντετς, Τσεχία
 Τσίταου, Γερμανία
 Μπογκατίνια,Πολωνία
 Γκέρλιτς, Γερμανία
 Πιένσκ, Πολωνία
 Μπαντ Μούσκαου, Γερμανία
 Φορστ, Γερμανία
 Γκούμπεν, Γερμανία

Παραπόταμοι 
Ο δεξιός παραπόταμος του Λουσατιανού Νάισσε είναι ο Λούμπσα (Lubsza) ενώ ο αριστερός παραπόταμος του είναι ο Μάνταου (Mandau).

Παραπομπές 

 http://www.britannica.com/EBchecked/topic/408303/Neisse-River.Ανακτήθηκε στις 4/2/2011
 http://eagri.cz/public/web/file/37537/PRB_Neisse_Final_Report__1_.pdf στο http://eagri.cz/public.Ανακτήθηκε στις 4/2/2011

Εξωτερικοί σύνδεσμοι 

 http://www.ppl.nl/index.php?option=com_wrapper&view=wrapper&Itemid=82
 http://commons.wikimedia.org/wiki/Category:Closed_Germany-Poland_bridges

Ποταμοί της Τσεχίας
Ποταμοί της Πολωνίας
Διεθνείς ποταμοί της Ευρώπης
Ποτάμια σύνορα
Ποταμοί του Βραδεμβούργου
Σύνορα Γερμανίας-Πολωνίας